**Obavijesti vezane za početak nastave školske godine 2020./2021.**

Poštovani roditelji/skrbnici i učenici,

nova nastavna godina započet će s prioritetom očuvanja zdravlja učenika i djelatnika prema Uputama HZJZ-a i MZO-a koje su objavljene na stranicama Ministarstva znanosti i obrazovanja i web stranici naše škole. Veoma je važno slijediti upute i preporuke nadležnih institucija kako bismo očuvali zdravlje učenika, njihovih učitelja, ostalih djelatnika škole i roditelja. Sukladno tome potrebito je poštivati pravila nemiješanja razrednih odjela i skupina, održavanja fizičkog razmaka, održavanja osobne higijene i pranja ili dezinficiranja ruku te nošenja zaštitnih maski za učenike od 5. do 8. razreda ako je razmak između učenika manji od 1,5 m.

Mole se svi roditelji/skrbnici učenika od 1. do 8. razreda da svakoga jutra svome djetetu, **prije polaska u školu, izmjere tjelesnu temperaturu te ju zapišu u bilježnicu** koju će učenici predati učitelju/učiteljici na uvid prvog školskog sata.

Učenici od 5. do 8. razreda trebaju sa sobom imati zaštitne maske.

**Dolazak učenika u školu:**

**Učenici nižih razreda** ulazit će u školu **od 7:40 sati** u razmaku od 5 min. u pratnji učitelja/učiteljice, a **učenici viših razreda** **od 8:20 sati** također u razmacima od 5 min. u pratnji predmetnog učitelja/učiteljice. Svi učenici prilikom ulaska u školu dezinficiraju obuću.

**Korištenje stubišta:**

**Niži razredi:**

Pri ulasku/izlasku iz škole 3.a, 2.b, 1.b i 3.b će koristiti sporedno stubište, a 1.a, 4.b, 4.a i 2.a glavno stubište.

**Viši razredi:**

Pri ulasku/izlasku iz škole 8.b, 7.b, 6.b i PRO će koristiti sporedno stubište, a 6.a, 5.b, 8.a glavno stubište.

Pri kretanju kroz školsku zgradu obavezno je pratiti i poštivati označeni smjer kretanja uz održavanje socijalne distance.

Nastava će se odvijati u sljedećim matičnim učionicama:

**Prizemlje:**

|  |  |
| --- | --- |
| **Razred** | **Učionica** |
| **5.a** | Učionica likovne kulture br. 1 |
| **8.b** | Učionica kemije/biologije br. 2 |
| **PRO viši razredi** | Učionica Posebnog razrednog odjela br. 7 |

**I.kat:**

|  |  |
| --- | --- |
| **Razred** | **Učionica** |
| **6.a** | Učionica br. 1 |
| **5.b** | Učionica br. 3 |
| **7.a** | Učionica br. 8 |
| **8.a** | Učionica br. 4 |
| **6.b** | Učionica br. 7 |
| **7.b** | Učionica br. 11 |
| **PRO (razrednica Sanja Koroman Lavižati)** | Učionica br. 9 |

**II.kat**

|  |  |
| --- | --- |
| **Razred** | **Učionica** |
| **2.a** | Učionica br. 1 |
| **4.a** | Učionica br. 2 |
| **4.b** | Učionica br. 3 |
| **1.a** | Učionica br. 4 |
| **3.a** | Učionica br. 5 |
| **3.b** | Učionica br. 7 |
| **1.b** | Učionica br. 8 |
| **2.b** | Učionica br. 10 |
| **PRO niži razredi (razrednica Nina Ilić)** | Učionica br. 12 |

Prvog dana nastave učenici od 2. do 8. razreda trebaju donijeti prazne torbe kako bi preuzeli udžbenike. Roditelji učenika 1. razreda preuzimaju udžbenike.

Izlazak iz škole (nakon nastave) provodit će se u pratnji učitelja/učiteljice uz poštivanje trenutnih epidemioloških mjera.

Marenda će biti u razredu. Učenicima koji uzimaju školsku marendu bit će dostavljena do razreda, bez ulaska drugih osoba. Oni učenici koji ne uzimaju školsku marendu trebaju je ponijeti u školu. Izlazak iz razreda nije dozvoljen za vrijeme nastave i odmora osim za odlazak u toalet i pranje ruku prema unaprijed određenom rasporedu. Učenici odlaze u toalet jedan po jedan te ulaze u predprostor toaleta tek kada učenik izađe iz toaleta. Učenici za vrijeme trajanja odmora borave isključivo u matičnim učionicama. Nije dozvoljen boravak na hodniku, a prilikom prolaska hodnikom preporuka je da učenici nepotrebno ne dodiruju površine i predmete.

Nastava svih predmeta odvijat će se u blok satovima u matičnim učionicama osim informatike. Učionica informatike će se redovito i detaljno dezinficirati i prozračivati između dvaju različitih razrednih odjela.

Izborna nastava, dopunska i dodatna nastava te izvannastavne aktivnosti održavat će se naizmjenično u kombinaciji nastave u učionici i online nastave radi poštivanja nemiješanja učenika dvaju ili više razrednih odjela ili skupina.

Rad produženog boravka započinje s radom u utorak, 8. rujna 2020.godine **za učenike 1. i 2.** **razreda**, a školska marenda također, u utorak, 8. rujna 2020.g.

Pozivaju se roditelji/skrbnici da prate web stranicu škole na kojoj će se objavljivati nove informacije. Učenici će od razrednika dobiti sve detaljnije upute i preporuke.

Želimo svim učenicima i njihovim roditeljima/skrbnicima sretan početak nove školske godine 2020./2021. te da zajedno sačuvamo vlastito zdravlje i zdravlje naših bližnjih.

Ravnateljica i djelatnici OŠ Centar

LINK:

<https://mzo.gov.hr/vijesti/modeli-i-preporuke-za-rad-u-uvjetima-povezanima-s-covid-19-u-pedagoskoj-skolskoj-godini-2020-2021/3916>